สวัสดีค่ะ ดิฉันมีอาการปวดท้องและบริเวณหลัง ปวดร้าว ขณะที่มีอาการปวด มือและเท้าเย็นเหมือนไม่มีแรงค่ะ จะปวดประมาณ 5-10 นาที แล้วก็หายเป็นปกติ เหมือนไม่มีอะไรเกิดขึ้นค่ะ จะปวดแบบนี้เดือนละครั้ง บางเดือนก็ไม่ปวด แต่ช่วงนี้ปวดทุกอาทิตย์เลยค่ะ อยากทราบว่าเกิดจากสาเหตุอะไรหรอคะ
สวัสดีค่ะ อาการปวดท้อง หากเป็นบริเวณท้องน้อย สามารถเกิดจากสาเหตุต่างๆ เช่น ปวดประจำเดือน, พยาธิสภาพที่มดลูกรังไข่, พยาธิสภาพที่ลำไส้ เป็นต้นหากปวดที่บริเวณใต้ลิ้นปี่ สามารถเกิดจากสาเหตุต่างๆ ได้แก่ โรคกระเพาะอาหารอักเสบ, พยาาธิสภาพที่ตับ, พยาธิสภาพที่ตับอ่อน เป็นต้นหากร่างกายมีส่วนใดที่ปวดมาก อาจทำให้มีอาการมือเท้าเย็น และไม่มีแรงช่วงที่ปวดได้นะคะจากที่เล่ามา หากมีอาการปวด แนะนำให้รับประทานยาพาราเซตามอลบรรเทาอาการนะคะ และแนะนำไปพบแพทย์เนื่องจากอาการปวดที่เป็นรุนแรง และบ่อยขึ้น ควรรับการตรวจหาสาเหตุและรับการรักษาอย่างเหมาะสมนะคะ